
Parlamentul  României

Camera  Deputaților

Comisia pentru industrii și servicii






                 București, 06.11.2018
                   Nr.4c-3/497/2018
AVIZ
asupra proiectului de Lege privind exonerarea de la plată a unor obligații fiscal


În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, care va fi transmis Comisiei pentru buget, finanțe și bănci și Comisiei pentru agricultură, silvicultură, industrie alimentară și servicii specifice, care sunt sesizate în fond, cu proiectul de Lege privind exonerarea de la plată a unor obligații fiscal, transmis cu adresa nr. P.L.x. 639 din 29 octombrie 2018, înregistrat la comisie sub nr.4c-3/497 din 30 octombrie 2018.

Consiliul Legislativ, cu avizul nr.658/04.07.2018, avizează negativ propunerea legislativă.

Consiliul Economic și Social, prin actul nr.3415/19.06.2018, avizează favorabil actul normativ.



Senatul, în calitate de primă Cameră sesizată, a adoptat proiectul de lege în ședința din 24 octombrie 2018.

Proiectul de lege are ca obiect de reglementare exonerarea organizațiilor utilizatorilor de apă pentru irigații de la plata sumelor stabilite ca debite accesorii reprezentând contravaloarea sumelor neachitate pentru furnizarea energiei electrice și a altor obligații contractuale ca urmare a neacordării subvențiilor aferente anului 2009. La data intrării în vigoare a legii, încetează plata acestor sume, precum și orice formă de recuperare. Anularea penalităților se efectuează din oficiu, de către Agenția Națională de Îmbunătățiri Funciare.

Examinarea proiectului de lege a avut loc în ședința comisiei din 6 noiembrie 2018.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu amendamente admise prevăzute în anexa care face parte integrantă din prezentul aviz.



Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

Anexa
A M E N D A M E N T E    A D M I S E
	Nr.

crt.
	Text adoptat de Senat
	Amendamente admise/Autor
	Motivație

	0
	1
	2
	3

	1.
	Titlul 

LEGE

privind exonerarea de la plată a unor obligații fiscal


	Nemodificat
	

	2.
	Art.1. - (1) Se exonerează de la plata sumelor stabilite ca debite accesorii reprezentând contravaloarea prestațiilor aferente furnizării de energie electrică neachitate ca urmare a neacordării subvențiilor pentru decontarea energiei electrice destinate irigațiilor, precum a altor obligații contractuale, ce decurg din neacordarea acestor subvenții, aferente anului 2009, nerecuperate de către Agenția Națională de Îmbunătățiri Funciare de la organizațiile utilizatorilor de apă pentru irigații, constatate înainte de intrarea în vigoare a prezentei legi.
(2) La data intrării în vigoare a prezentei legi încetează plata de către organizațiile utilizatorilor de apă pentru irigații a sumelor menționate la alin.(1), precum și orice formă de recuperare a acestor sume.


	Art.1. - (1) Se exonerează de la plata sumelor stabilite ca debite principale și accesorii reprezentând contravaloarea prestațiilor aferente furnizării de energie electrică neachitate ca urmare a neacordării subvențiilor pentru decontarea energiei electrice destinate irigațiilor, precum a altor obligații contractuale, ce decurg din neacordarea acestor subvenții, aferente anului 2009, nerecuperate de către Agenția Națională de Îmbunătățiri Funciare de la organizațiile utilizatorilor de apă pentru irigații, constatate înainte de intrarea în vigoare a prezentei legi.

(2) Nemodificat
	Clarificare necesară.


	0
	1
	2
	3

	3.
	Art.2. - Stingerea în contabilitate a obligațiilor prevăzute la art.l se efectuează din oficiu de către Agenția Națională de Îmbunătățiri Funciare, urmând ca acestea să se scadă din evidenta analitică pe plătitor, pe bază de borderou de scădere.


	Nemodificat
	


VICEPREȘEDINTE,

Octavian Petric

Consilier parlamentar, Isabela Patricia Robe

